Кош электр катмары
Кош электр катмары – фазалардын тийишкен чегинде (электрод-электролит) карама-каршы иондордун бөлүштүрүлүшүнүн натыйжасында электроддук кудуреттин пайда болушу менен коштолгон катмар. Ал электродду жөнгө салуучу Кулон күчү менен электролиттеги иондордун кыймылынан пайда болот. Анын түзүлүшү бири оң, экинчиси терс заряддалган катмардан турат жана бир капталы катуу, экинчиси суюк конденсатор сыяктуу. Кош электр катмары гельмгольц жана диффузиялык катмарлардан турат. Иондордун заряды, электролиттин концент-сы жогорулаганда жана темпретура төмөндөгөндө, Кош электр катмарынын калыңдыгы азаят. Кош электр кубулуштарды катуу зат менен суюктуктардын, газ менен катуу заттардын тийишүү беттеринде пайда болот. Электролиз, электр- химиялык реакция, металл коррозиясы, ион алмашуу ж. б. түшүндүрүүдө чоң мааниси бар. 
 Физика

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9